<classify> Erick Mugisha, Dar es salaam Mwanamume mmoja mkazi wa Tandale kwa Mtogole jijini Dar es Salaam, SiasaSamwel 30, amepandishwa kizimbani katika Mahakama ya Hakimu Mkazi Kinondonikwa kosa la kumjeruhi kwa kumkata kwa viwembe sehemu za siri mwanamke mmoja,Zaina Issah. Mtuhumiwa huyo anadaiwa kumkata mwanamke huyo sehemu za siri Novemba 15,mwaka jana na kumsababishia kupoteza bikra yake. Akisomewa mashtaka yake mbele ya Hakimu Boniface Lihamwike na MwendeshaMashtaka wa Serikali Veronica Mtafya, amedai tukio hilo lilitokea eneo la TandaleChama Wilayani Kinondoni jijini Dar es salaam. Hata hivyo, mshtakiwa huyo amekana shtaka hilo ambapo mwendesha mashtakaalidai upelelezi haujakamilika na kuomba tarehe nyingine ya kusomwa kesi hiyo. Hakimu Lihamwike amesema dhamana kwa mshtakiwa ipo wazi kwa masharti yakuwa na wadhamini wawili waaminifu wenye barua za utambulisho, nakala yavitambulisho na kusaini bondi ya Sh milioni moja. Mshtakiwa alishindwa kutimiza masharti ya hayo na kurudishwa rumandehadi kesi yake itakapokuja kusomwa tena Septemba 2, mwaka huu.  <topic>: AFYA 